Diari Oficial de la Generalitat Valenciana


Sumari del DOGV 3461, del 25-03-1999 (1999/1964)

RESOLUCIÓ de 26 de febrer de 1999, de la Universitat de València, per la qual es fa oferta pública d'una plaça de tècnic superior d'investigació d'aquest organisme, amb contracte laboral eventual. Projecte: «Prospecció d'argiles ceràmiques en dipòsits lutítics de diverses formacions del garumnià del pirineu català».
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3461

Data del DOGV
:   25-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/1964


Data del document
:   26-02-1999

Organisme emissor
:   Universitat de València

Tipus de document
:   Resolució

Descriptors 

:   * investigació universitària
    * universitat
    * concurs administratiu

RESOLUCIÓ de 26 de febrer de 1999, de la Universitat de València, per la qual es fa oferta pública d'una plaça de tècnic superior d'investigació d'aquest organisme, amb contracte laboral eventual. Projecte: «Prospecció d'argiles ceràmiques en dipòsits lutítics de diverses formacions del garumnià del pirineu català». [1999/Q1964]
  
El Rectorat de la Universitat de València, fent ús de les atribucions que li confereix l'article 18 en relació amb l'article 3 de la Llei de Reforma Universitària, fa oferta pública d'una plaça de tècnic superior d'investigació, d'acord amb les bases següents:
  
1. Denominació del lloc de treball
  
Tècnic superior d'investigació.
  
2. Classificació del lloc de treball
  
Grup: A
  
Complement de destinació: 20
  
Complement específic: E024
  
3. Objecte i període
  
Preparació de mostres per a assaigs tecnològics d'argiles.
  
Presa de registres difractomètrics.
  
Preparació de mostres per a anàlisis isotòpiques.
  
La durada del contracte estarà vinculada a la durada del projecte i la disponibilitat del pressupost.
  
4. Jornada de treball
  
12 hores setmanals.
  
5. Perfil de la plaça
  
Titulat superior en Geologia per realitzar treballs de mineralogia aplicada i geoquímica isotòpica.
  
6. Requisits dels aspirants
  
Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establits per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
Tenir complits 18 anys el dia en què acabe el termini de presentació de sol·licituds.
  
Titulació superior en Geologia amb experiència en mineralogia aplicada i geoquímica isotòpica de lutites.
  
No estar inhabilitat per a l'exercici de funcions públiques.
  
No haver estat separat mitjançant expedient disciplinari de qualsevol administració o ocupació pública.
  
7. Mèrits preferents
  
Coneixement i experiència en:
  
Tècnica de preparació de materials per a anàlisis isotòpiques (S,C,O).
  
Manipulació de línies per a anàlisi isotòpica.
  
Preparació de mostres per a DRX i assaigs tecnològics en argiles.
  
Experiència en determinació de matèria orgànica en lutites.
  
8. Sistema selectiu de la plaça
  
Valoració del currículum dels aspirants (d'acord amb el barem que figura en l'annex II).
  
Entrevista amb el tribunal.
  
9. Tribunal
  
El tribunal qualificador és el que figura en l'annex III d'aquesta convocatòria.
  
Els membres del tribunal hauran d'abstenir-se d'intervenir quan es troben en alguna circumstància de les fixades en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en les circumstàncies fixades en els articles esmentats.
  
El tribunal resoldrà tots els dubtes que puguen sorgir en l'aplicació d'aquestes normes i allò que calga fer en els casos no establits.
  
El procediment d'actuació del tribunal s'ajustarà a cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10. Presentació d'instàncies
  
Les instàncies, juntament amb el currículum, cal presentar-les al Registre de la Gerència de la Universitat de València (carrer de l'Antiga Senda de Senent, 11), en el termini de 20 dies naturals a partir de l'endemà de la publicació en el Diari Oficial de la Generalitat Valenciana.
  
Així mateix, cal presentar certificats compulsats de tots els requisits i mèrits que es fan constar en el currículum.
  
Cal presentar una còpia del document nacional d'identitat.
  
11. Sol·licituds
  
S'haurà d'utilitzar el model que figura en l'annex I d'aquesta convocatòria, que es podrà recollir al Servei d'Investigació de la Universitat de València (carrer de l'Antiga Senda de Senent, 11, 3a planta).
  
12. Norma final
  
Aquesta convocatòria, les seues bases i tots els actes administratius que se'n puguen derivar i les actuacions del tribunal, podran ser impugnats per les persones interessades en els casos i en la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 26 de febrer de 1999.- Per delegació del rector (DOGV 27.05.98), el vicerector d'Organització Administrativa: Lluís Guia i Marín.
  
ANNEX I
  
Instància
  
Dades personals
  
Primer cognom ............ Segon cognom ............
  
 Nom ............ Data de naixement ............
  
 DNI ............ Telèfon ............ Adreça ............
  
 Localitat/comarca o província
  
Dades del lloc de treball sol·licitat
  
Denominació del lloc de treball: tècnic superior d'investigació.
  
Projecte: «Prospecció d'argiles ceràmiques en dipòsits lutítics de diverses formacions del garumnià del Pirineu català».
  
Classificació: A20 € E024
  
DEMANE l'admissió en el concurs públic per cobrir una plaça de tècnic superior d'investigació, convocat per la Resolució de 26 de febrer de 1999.
  
La persona interessada,
  
València, ... d ... de 1999
  
ANNEX II
  
Barem
  
Titulació acadèmica superior a la necessària per a accedir a la plaça: de 0 a 2 punts.
  
Experiència professional afí al perfil de la plaça: fins a 0,5 punts per any treballat, amb un màxim de 2 punts.
  
Idiomes: Valencià: de 0 a 0,5 punts.
  
Altres idiomes: de 0 a 0,5 punts.
  
Mèrits preferents: fins a 3 punts.
  
Altres mèrits afins a la plaça (publicacions, beques, cursos, programa de tercer cicle): de 0 a 2 punts.
  
Entrevista: de 0 a 2 punts. El nombre d'aspirants que hagen de passar a la fase d'entrevista es determinarà per criteri del tribunal que haja de jutjar les sol·licituds presentades.
  
ANNEX III
  
Tribunal titular
  
President:
  
José M. Amigo Descárrega, director del Departament de Geologia.
  
Vocals:
  
Joaquín Bastida Cuairán, professor del Departament de Geologia i director del projecte.
  
Representants dels sindicats.
  
Secretària:
  
Lucía Echevarría Gil, cap del Servei d'Investigació.
  
Tribunal suplent
  
President:
  
Vicente Sanz Persiva, degà de la Facultat de Química.
  
Vocals:
  
Fco. Javier de la Torre Edo, professor del Departament d'Enginyeria Química.
  
Representants dels sindicats.
  
Secretari: